Beszámolók 2018 összesített

Egyházközségi Képviselő-testület


A képviselőtestület idén is megtartotta gyűléseit, amelyek minden alkalommal határozatképesek voltak.

A gyűlések gördülékenyebbé tétele érdekében előzetesen egyháztanácsi üléseken határoztuk meg a képviselőtestület elé terjesztett témaköröket, feladatokat, terveket.

A Képviselő Testület határozatot hozott többek között:
· 2017. évi zárszámadás elfogadásában,

· a 2018. évi költségvetés jóváhagyásában és az egyházi hozzájárulás mértékének meghatározásában.
· egyházközségi lelki napok megszervezésében:

=
nagyböjti lelkigyakorlat tartása, (Szakács Tibor atya tartotta)

=
családi nap címmel pünkösdhétfői lelkinap tartása,

=
Karbantartási munkálatok meghatározása 

     =
EFOP pályázati támogatás felhasználásáról,  
     = 
a plébánia  anyagi helyzetének stabilizálása érdekében, megkereső levelek kiküldésében.

A képviselőtestület továbbra is szeretne Isten dicsőségére, az egyházközség híveinek szolgálatára munkálkodni.
2018. december 28.

Akolitusok

Az előző évekhez hasonlóan ebben az évben is igyekeztünk szolgálatainkat szentmisék, istentiszteletek előkészítése és az azokon való tevékeny részvétel, stb. jól végezni.


Minden hónap vége felé tartunk összejövetelt, amikor megbeszéljük az elmúlt időszak tapasztalatait, valamint az elkövetkezendő hónap feladatait és a szentmiséken való részvétel, továbbá az elsőpénteki áldoztatás beosztását. Az év folyamán minden szombaton elmentünk az Acél utcai Idősek Otthonába, ahol áldoztatással egybekötött igeliturgiát tartottunk, havonta általában egy alkalommal pedig szentmise volt. Elsőpénteken elmentünk megáldoztatni a templomba eljönni nem tudó beteg híveket. 2018-ben elhunyt egy betegünk, Bak István. Kelemen Imre és felesége néha nem tudnak szentmisére jönni, ők ekkor a vasárnapi áldoztatást igénylik. Így ebben az évben is 6 helyre kellett mennünk. Jelenleg tehát 6 beteget látogatunk rendszeresen.


A keddenkénti szentségimádási napokon vezettük a reggeli és az esti zsolozsmát. Ebben a legnagyobb részt Farkas László vállalta. Nagyböjtben a keresztúti ájtatosságot, májusban a litániát, októberben a Rózsafűzér imádságot vezettük. Amikor szükség volt rá, temetési szertartást is végzett Babiczki András és T.Kis László. Egyházközségünk más csoportjainak tagjaként azok összejövetelein, munkájában is részt vettünk. Létszámunk hat fő, és még áldoztatóként besegít Vass Józsefné, Berczik Magdolna és Székely Jánosné. Köszönjük segítségüket, valamint köszönjük a ministránsok, sekrestyések, kántorok, énekkar, irodai dolgozók és minden kedves hívő segítségét szolgálatunkban.


Annak ellenére, hogy jelenleg hat fős a csoportunk, mégis többször adódott olyan helyzet, hogy munkahelyi, családi elfoglaltságok vagy sajnos betegség miatt egyes tagokra időnként nagyobb teher hárult. Itt szeretném megköszönni mindegyik akolitus testvéremnek a kitartását és a hűségét a szolgálatokban. 


Továbbra is nagyon szeretnénk, ha legalább 2-3 fővel bővülhetne a csoportunk. Itt is szeretném kérni a kedves testvéreket, hogy aki kedvet érez az oltár körüli szolgálat iránt és szívesen bekapcsolódna ebbe a munkába, az jelentkezzen plébános atyánál. Nagy szükségünk lenne továbbá szombatonként az Acél utcában további segítő munkatársakra, akik a betegágyaknál segítenének felkészíteni együtt imádkozással és beszélgetéssel a betegeket a szentáldozáshoz. Már az is nagy segítség lenne, ha csak havonta egyszer vagy alkalmanként tudnának segíteni.


Hálát adunk Istennek az elmúlt év minden kegyelméért, és kérjük bizalommal, hogy segítsen minket a jövő évi szolgálatainkban is.

Szeged, 2018. december 17.


Ocskó Géza


akolitus

Baba-Mama Klub

Közösségünkhöz kb. 10 édesanya és 14-15 baba tartozik. (számuk hála  Istennek folyamatosan növekszik, születnek a testvérkék :)

Hetente kedden 10-12 óra között találkozunk a közösségi ház Szt. Mónika szobájában. A nyári nagy kánikulát a makkosházi játszótéren vészeltük át, ahol a lombos fák alatt nem csak a közösségünkhöz tartozókkal, hanem más érdeklődőkkel is beszélgethettünk miközben a gyerekek homokoztak, mászókáztak, pancsoltak. 

Fő célunk: babákkal- családdal kapcsolatos kérdések megbeszélése, babák közösséghez szoktatása.

Életige kör

A csoport havi rendszerességgel találkozik a közösségi házban, minden hónap második keddjén.

Találkozásaink célja: Az Evangélium megélése hétköznapjainkban, ezek megosztása, egymás segítése és tanúságtétel a társadalom felé.

Gyertyaláng csoport

Plébániánk „Gyertyaláng” csoportja ebben az évben 20 fővel működik. A foglalkozásait két hetente tartja.


A foglalkozásokon idén a Biblia tartalmi és formai megismerése, valamint  Plébános Atya által fontosnak és érdekesnek tartott témák vannak napirenden, Azokon az alkalmakon amikor Plébános atya nincs jelen, az előzőekben ismertetett anyag kerül átbeszélésre.


Minden alkalommal sor kerül az aktuális egyházi ünnepekre való felkészülésre, az egyházközség életében való részvétel megbeszélésére. (Pl. nagyböjtben közös keresztút végzése,  nagycsütörtöki szentségimádás tartása, úrnapi körmenethez sátordíszítés, ádventben az első heti  roráték utáni reggelik készítése stb.). Ezenkívül szorítanak időt az egymás örömeinek, nehézségeinek megismerésére, hogy ahol tudnak, – ha másként nem lehet , imával – segítsenek.

Hitoktatás

A Szent Gellért Plébánia szervezésében a következő intézményekben folyik hitoktatás:

Apor Vilmos Közösségi Ház: 20 fő (általános iskolás korosztály részére); hitoktató: Zólyomi Norbert.

· Bonifert Domonkos Általános Iskola: 70 fő; hitoktató: Zólyomi Norbert.

· Szeged és Térsége Bárczi Gusztáv Egységes Gyógypedagógiai Módszertani Intézmény: 60 fő, hitoktató: Szögi Ildikó.

· SZTEJKI Weöres Sándor Általános Iskolája: 108 fő, hitoktató: Szögi Ildikó

· Tarjáni Óvoda: 7 fő; hitoktató: Zólyomi Norbert.

· SZMJV Dr. Waltner Károly Otthon: 8 fő (Agyagos u.); hitoktató: Tóthné Pattogató Judit.

Hittanosok összlétszáma: 273 fő.

Hittanos programok a 2018-os évben:

· Elsőáldozók felkészítése:

· 2018. február- június: havi egy alkalommal találkoztunk a gyerekekkel és szüleikkel, szeptembertől pedig heti rendszerességgel. 

· 2018. június 17-én volt a Te Deum és ekkor mutattuk be a leendő elsőáldozókat a Közösség előtt. A tanévet a szentmise után közös fagylaltozással zártuk a templom előtti téren. 
· 2018. szeptember 9-én volt a Veni Sancte.

· 2018. szeptember 16-án a jelöltek megkapták a keresztet, megváltásunk szimbólumát.
· 2018. október 21-én volt a Miatyánk és Hitvallás szövegének ünnepélyes átadása a gyerekek részére.
· 2018. november 11-énlelkinapot tartottunk az elsőáldozók részére. 

· 2018. november 11-én volt a hit megvallása.
· 2018. november 24-én volt az első szentgyónás.

· 2017. november 25-én Elsőáldozás.

· Az elsőáldozók létszáma: 18 fő volt. 

· Ebben az évben bérmálás is volt templomunkban:

· Bérmálás időpontja: 2018. május 20.

· Bérmálkozók létszáma: 8 fő.

· Bérmálkozók életkora: 14-25 év, akik már 8-12 év folyamatos hitoktatásban részesültek, ill. gyakorló felnőtt keresztények, akik eddig nem részesültek a bérmálás szentségében.

· A felkészítéseket a vasárnapi szentmisék előtt tartottuk, illetve részükre 2016. május 19-én lelkinapot szerveztünk. A lelkinap programja: választott bérmaszent bemutatása, közösségépítő játékok, szertartáspróba, Miatyánk imaösvény, ahol az imádság mondatait egy elmélkedés keretében a megszokottnál kissé hosszabban jártuk végig. 

· A felkészítést Szögi Ildikó és Mészárosné Dobó Klára tartotta.

· Idei hittanos táborunk időpontja 2018. július 23- augusztus 3. (10 nap). Résztvevők száma: 35 fő.

· A tábor programja:

· Móra Ferenc Múzeumban Dinó kiállítás megtekintése.

· Alsóvárosi Tájház egésznapos program: kiállítás, játék, kézműves foglakozás.

· Sétahajózás a Tiszán.

· Tűzoltó Állomás megtekintése.

· Kutyás foglalkozás.

· Mesefoglalkozás.

· Lelki programok.

· Padlóképes foglalkozás: A jó Pásztor; Zakeus bibliai történetek.

· Akadályverseny, népi játékok, méta.

· Kézműves foglalkozás.

· A táborunknak plébániánk Apor Vilmos közösségi háza adott otthont. A program EFOP 1.3.7 pályázati támogatással valósult meg.
· A tábort a hitoktatók szervezték, de  zökkenőmentes megvalósulásához mások segítségére  is szükség volt: Prágainé Ani és Tóthné Erzsike a gyerekek ebédeltetését végezte. Segítőink voltak még: Kis Ilona, Juhász Zoltánné, Szűcs Gergő, Rasztik Ferenc, Patyi Izabella, Guvat Zsuzsanna és Szűcs Hajna, akik a programok lebonyolításában, ill. a gyerekek felügyeletében közreműködtek.

· Immár hagyománnyá vált, hogy a Weöres Sándor Általános Iskola napközis csoportjai Nagyböjtben és Adventben ellátogatnak templomunkba egy kis lelki töltekezésre. A képek a plébánia honlapján, más programokkal együtt megtekinthetők.

· A pásztorjátékot idén is az elsőáldozó gyerekek és hittanosok részvételével szerveztük meg, amit Karácsony napján adtunk elő templomunkban. A pásztorjátékkal az Acél utcai idősotthon lakóit is megörvendeztettünk karácsony előtt néhány nappal. A pásztorjáték fő szervezője Zólyomi Norbert hitoktató volt. A műsorban a gyermekek szülei, kisebb és nagyobb testvérek is segítettek, akiknek nagyon köszönjük a támogatást!


Szögi Ildikó


hitoktató
Ifjú házasok közössége

A fiatalokkal 2011 óta jövünk össze. 7 felnőtt és 3 gyermek alkotja a csoportot még ebben az évben.


Idén kéthetente találkoztunk a közösségi házban. Nyáron együtt elmentünk a füvész kertbe és egy kellemes napot töltöttünk ott.


A találkozásaink alkalmával beszéltünk a közösség fejlesztésről, amit az EFOP pályázat által NCD eredményeit néztük meg. 


Ezenkívül beszélgettünk családról, gyermeknevelésről és a terveinkről.

Középiskolás csoport


2018 októberében alakultunk. Kéthetente szombat esténként jövünk össze a közösségi házban. Mindenféle témáról beszélgettünk már, de volt karácsony előtt narancsleves főzés  illetve zene hallgatás is.


Várunk 9-12 évfolyamos diákokat még csoportunkba!

Irgalmasság imacsoport és Szent Mónika imacsoport

2011. decembere óta az Irgalmasság imacsoport tagjai minden szombaton a szentmisék előtt ¼ 6-kor  rendszeresen találkoznak a templomban, ahol Szent Fausztina nővér naplójából olvasunk részleteket, majd név szerint imádkozzuk az Irgalmasság Rózsafüzért  betegeinkért, haldoklóinkért, nehézségekkel küzdő testvéreinkért, kérve az irgalmas Jézus közbenjárását értük. Aktív szerepet vállaltunk a szentségimádások szervezésében.

A Szent Mónika imacsoport a szombati szentmisék után, az Oltáriszentség előtt közösen imádkozik az egyházközség családjaiért, édesanyákért, gyermekekért.

2018. évi eseményeink:

- 2018. 02. 23-án imacsoportunk végezte a Keresztúti ájtatosságot, melyben a Szent Mónika imacsoport tagjai is részt vettek

- 2018. 03. 10-én , Nagyböjt 4. hetében szentségimádást szerveztünk templomunkban Simon Bálinttal együtt

- 2018. 04. 07-én az Isteni Irgalmasság vasárnapjának vigiliáján szentségimádást szerveztünk templomunkban Simon Bálint segítségével

- 2018. 05. 21-én, Pünkösd hétfőn szentségimádást szerveztünk templomunkban Simon Bálint együttműködésével

- 2018. 05. 27-én a Szeged városi Mária zarándoklaton vettünk részt mindkét csoport tagjaival

- 2018. 06. 02-án Úrnapja előestéjén szentségimádást szerveztünk templomunkban Simon Bálint együttműködésével

- 2018. 08. 25-én az „1úton”- az édesanyáknak meghirdetett országos zarándoklat Alsóváros- Dóm közötti szakaszán  vett részt imacsoportunk

-2018.09. 28-án a Magyarországot körbeölelő imalánc Szőreg- Szeged-i szakaszán gyalogosan kapcsolódtunk a Jerikó zarándoklathoz, mely Újszegeden szentmisével zárult

-2018. október hónapban minden kedden az imacsoport tagjai vállalták a Rózsafüzér titkainak előimádkozását

- 2018.11.01-én a Mindenszentek esti taizei imaórát szerveztük meg Simon Bálint és a fiatalok közreműködésével

-2018.12.12-én mindkét imacsoport tagjai készítették a rorate szentmise utáni agapét

- 2018. 12. az imacsoport kezdeményezésére lengyelországi zarándokutat szervezünk Krakkóba az Irgalmasság vasárnapi ünnepi szentmisére

Rákosné Rózsa

Karitász csoport

A csoport létszáma: 10 fő

A rendszeresen támogatott családok, ill. egyedülállók száma: 55

Használt ruhákkal több száz rászorulót segítettünk.

Bevételek:

Szent Antal persely: 68.665 

Szent Erzsébet napi gyűjtés (40%): 28.025

Célzott gyűjtés gyermekétkeztetésre: 29.000

Adomány karitász célokra: 61.918

Karitász Központ pályázata: 60.000



(összesen: 247.608 Ft)

Kiadások:

Húsvéti élelmiszer csomag (22db): 8.574

Karácsonyi csomag (52db): 119.388

Gyermekétkeztetésre: 42.180

Őszi nagy bevásárlás (pályázat+ önrész): 99.903




(összesen: 270.045Ft)

Húsvét előtt részt vettünk az országosan meghirdetett élelmiszergyűjtésben (85kg), amit saját erőből kiegészítve 22 család részére adtunk át.

Szent Erzsébet napon 300 db Erzsébet kenyeret osztottunk ki az Egyházmegyei Karitász Központ ajándékaként.
Karácsonyi csomagunk (52 db) főként alapvető élelmiszerekből és édességből állt, erre költöttük a persely bevétel nagyobbik részét. Ebben az évben is volt adventi élelmiszergyűjtés (112kg), amivel a gyermekes családok csomagját bővítettük. A vásárláshoz jelentős összeggel járult hozzá két vállalkozó, a költségek kb. ¾-ét ők állták (1 csomag értéke kb. 6.500Ft). Karácsonyi csomagunkat gazdagította a Weöres Sándor általános iskola 30kg-nyi élelmiszer gyűjtése is. 

A csomagok elkészítésében és kiszállításában, programjaink lebonyolításában a plébániai közösségből sokan segítettek.

Javaslatunkra 16 család kapott karácsonyi csomagot Szeged város önkormányzatától, 7 család pedig egy külföldi jótékonysági szervezettől.

Az országos Karitász Központ közvetítésével tudtunk kiosztani 10 üveg (100ml-es) Béres cseppet.

Egy támogatott családunk élménydús hétvégét tölthetett el Zánkán az Erzsébet táborban.

A hagyományos Karácsonyi Karitász Vásár lebonyolításában önkénteseink aktívan részt vettek. Az Egymillió csillag a szegényekért akciónk sikeres volt. A bevételből (91.690Ft) 5-6család téli fűtési költségeihez fogunk segítséget nyújtani. 

Három önkéntesünk vett részt a Karitász Központ által szervezett alapképzésen. 

Júniusban a csoportunk jó hangulatú klubdélutánt tartott, amelyen részt vett a plébános atya és a Karitász Központ irodaigazgatója is.

A Katolikus Karitász támogatottjaink közül 10 gyermek részére juttatott 5-5 ezer Ft beiskolázási segélyt.

A Karitász Központ pályázatán „Őszi nagy bevásárlás” című pályázatunknak köszönhetően 10 családnak vásároltunk tartós élelmiszert, illetve pelenkát (99.903 Ft).

A „Tarjánvárosi közösség a gyermekek ebédjéért” nevű akciónkat az állami támogatások bővülése miatt felfüggesztettük. Erre a célra az első félévben 2 gyermek részére még kifizettünk 42.180 Ft-ot. 

Köszönjük a kedves hívek hűséges anyagi támogatását, az élelmiszergyűjtésekben megmutatkozó nagylelkűségét, és az „Egymillió csillag a szegényekért” akció adományait. Ezek tették lehetővé a szegényeket segítő programjaink megvalósítását.

Tevékenységünkhöz tartozik az idős, beteg emberek látogatása, ügyeik intézése is. Továbbra is folytattuk a karitász ügyeletet. Minden második szerdán két-három önkéntesünk várta a segítséget kérő testvéreket. Az év során több ízben szállítottunk a felhalmozódott használt ruhákból, cipőkből más karitász csoportoknak, külföldi menekülteknek, valamint hajléktalanok szállására. Részt veszünk a mesekönyv gyűjtésben, amit a kárpátaljai gyerekeknek juttatunk el.

December 24-én a vigília szentmise után agapét rendeztünk a kisgyermekes családoknak és a magányosoknak. Csoportunk segített a tanévzáró, a búcsú és az elsőáldozás utáni agapék lebonyolításában is.

2018. december 20.

Miseta Mária
karitász csoportvezető

KARITÁSZ ELSZÁMOLÁS 

2018. év

2018 évi bevételek:


MARADVÁNY 2017.





38.031 Ft


117/K

Adomány gyermekétkeztetésre


29.000 Ft


117/A

Adomány karitász javára



61.918 Ft


140/K

Karitász pályázatból bevétel



60.000 Ft

112/A

Szent Antal persely


 

68.665 Ft

112/A

Szent Erzsébet gyűjtés 40%

  

28.025 Ft

BEVÉTELEK ÖSSZESEN:





285.639 Ft

2018. évi kiadások:


345/K

Karitász gyermekétkeztetés



42.180 Ft


345

Húsvéti élelmiszer csomag



  8.574 Ft


345

Élelmiszer és pelenka segély (pályázatból)

99.903 Ft


345

Karácsonyi csomag:




119.388 Ft



KIADÁSOK ÖSSZESEN:




270.045 Ft

MARADVÁNY:







15.594 Ft



Maradvány:








38.031 Ft

Katona Nándor Közösség

Közösségünk a nyarat kivéve minden pénteken 18:30-20:30-ig hittan jellegű foglalkozást tart az Apor Vilmos Közösségi Ház Szent Anna termében, miközben a nagyobb gyerekek a kisebbekkel játszanak. 

Idén augusztusban Mogyoróskára szerveztünk a családi táborozást, mely az EFOP pályázat támogatásával jött létre. Lelkinapunkon az üdvösség, üdvözülés lehetőségének, feltételeinek kérdését feszegettük. Lenyűgöző látványt nyújtott a Regéci vár, Kassa városa, Vizsolyon egy felejthetetlen élményt nyújtó interaktív biblianyomtatás történeti előadáson vehettünk részt.

Idén ismét a templomi Betlehem kialakítása, karácsonyi díszítés a mi feladatunk volt.

Valamint vállaltunk egy közösség apraja-nagyja által előadott pásztorjátékot.

Nyugdíjas Klub

Január:

Beszélgetés – hogy teltek az ünnepek?

Kölcsey Himnuszának 195. évfordulója

Javaslatok a 2018-as évprogramjaihoz.

Február:

Korom Ilona tanárnő: Életképek Móra Ferenc életéből címmel tartott előadást.

Március:

Nagypénteken nyugdíjas csoportunk tartotta a keresztúti ájtatosságot.

Április:

Pintér András diavetítéses előadást tartott a régi Szegedről.

Május:

Múzeumlátogatáson voltunk a Dóm Látogatóközpont Boldogasszony kiállításán,  

ahol a Kárpát-medence  55 kiemelkedő kortárs művészének Boldogasszonyról megformált alkotásában gyönyörködhettünk. 

Utána fagyiztunk a Dóm cukrászdában

Június:

Dr. Miseta Mária gyógyszerész; Mire figyeljünk a nyáron egészségünk védelmében címmel készített fel bennünket az év legmelegebb időszakára.

Gyuri atya beszélt az újonnan megjelenő könyvéről

Memóriafejlesztő játékokkal ismerkedtünk

Július:

Városházi estéken vettek részt, a 3 alkalmon összesen 9-en

Augusztus:

Fokoláros fiatalokkal találkoztunk, beszélgettünk, próbáltuk átlépni a generációs különbségeket, közben hogy a kezünk sem unatkozzon, stoppolni tanítottunk őket. (cikk a Szőlőfürtben)

Szeptember:
Dévai Anna nyugdíjas tanárnő irodalom órát tart; Az ősz szépsége az irodalomban és az életünkben címmel.

Október:

Dr. Zentai László, az Európai Senior Egyesületek magyarországi képviselője nyugdíjas fórumot tartott a közösségi házban (19-én). A fórumon a 3 legkisebb nyugdíjjal rendelkező  társunk kérvényt adhatott be egyszeri nyugdíj kiegészítésre, amit azóta meg is kaptak.

okt.19.: Sétahajózás a Tiszán.

November:

Dr. Joó Imre vegyész; Camino – a lépések imája címmel tartott lelki élményekben gazdag beszámolót a Caminon tett zarándokútjáról.

A Szegedi Önkormányzat a S.C.-en keresztül 8 db. karácsonyi csomagot biztosított nyugdíjas csoportunknak, amit szigorúan a rászorultságot figyelembe véve kellett kiosztani. Ez azóta megtörtént.

Novemberben a S.C. két darab cikket kért a Hirlevelébe,  a nyugdíjas csoportunkat kellett bemutatni, valamint egy karácsonyi írást. Ezek azóta a Hírlevélben megjelentek.

December:

decemer 6-án részt vett több társunk a SC fenyőünnepén

december 9-én a Szegedi Nemzeti Színházban 18-an Operettgálán voltunk.

december 16-án Évzáró/karácsonyváró ünnepi összejövetelünket tartottuk

december 22-én az IH-ban a városi karácsonyon vehet részt 4 fő.

Pénzügyi beszámoló


Kedves híveink nagylelkű adományainak köszönhetően egyházközségünk anyagi helyzete ebben az évben is biztosított volt. Minden bért, járulékot és közüzemi számlát ki tudtunk fizetni. Pénztárunk nem billent át negatívba. Ezúton is hálásan köszönünk minden adományt.


Az egyházközségi hozzájárulásból a tervezetthez képest 500 ezer-Ft-tal kevesebb, 4.5 Millió Ft jött össze, a persely adományból pedig a tervezett 2 Millió Ft helyett  1.900.000 Ft folyt be.


Ugyanakkor az adományok nagymértékben nőttek a tervekhez képest (500.000 Ft helyett 845.500 Ft). Ennek oka pedig a hívek segítőkészsége a kazáncserénél és a csőtörés miatti vízvezeték szerelésnél. Ezt most is hálásan köszönjük!


A következő évben az egyházi hozzájárulást nem tervezzük emelni, viszont a szentmisék és egyéb szertartások összegét a Magyar Katolikus Püspöki Konferencia megemelte. Ezek összegéről az irodában kaphatnak tájékoztatást.


Megértésüket köszönjük.

Szelesné FilákMárta

Sajtó- és Kommunikációs munkacsoport

Személyi változás: Nem történt. A Szőlő-Levél elkészítését Zólyomi Norbert végzi. A Szőlőfürt szerkesztését Dr. Benyik György irányítása mellett Zólyomi Norbert és Miseta Mária végzik.

1. Szőlő-Levél


Az idén a Szőlő-Levél heti rendszerességgel, 100 példányban, vasárnaponként jelent meg. 42 számot adtunk ki összesen a 696.-nál tartunk (tavaly ez 41 és 654 volt). Júliusban és augusztusban nyári szünetet tartottunk.


A Szőlő-Levél minden héten nyomtatható formátumban felkerült honlapunkra!

2. Szőlőfürt


A Szőlőfürt 4 alkalommal jelenik meg egy évben: Nagyböjt vége (Húsvét előtt), a hittanos évet záró Te Deum környéke, a templombúcsú és Karácsony. Jelenleg a 155.-nél tartunk (tavaly ez 151 volt). Terjedelem: 12-14, A/4-es méretű oldal. Példányszám: 250. Az újság önköltségi ára: 200.- Ft. Az utóbbi 2 számnál már nem készítettünk Szőlőszemet, fontolgatjuk, hogy ezt véglegesen megszüntetjük.

A Szőlőfürt minden száma nyomtatható formátumban felkerült honlapunkra!

3. Faliújság


A kedves híveket a faliújságokra kifüggesztett hirdetményekkel ez évben is igyekeztünk rendszeresen tájékoztatni.

4. Honlap, Facebook, Levelező listák

Honlap: www.szegedtarjanplebania.hu Nem történt változás.

Facebook: a közösségi oldalon történő megosztásokkal még több embernek adunk hírt.


Levelező listák: a képviselőtestületi és az elsőáldozós levelező listák mellett a Szent Gellért Plébánia levelező listán is értesítjük a kedves híveket az aktuális eseményekről.

Honlapunk látogatottsága nagyjából azonos az előző évivel: átlagosan kb. napi 50, heti 300 körül van a belapozások száma. A számláló csak a nyitóoldalról kiinduló látogatottságot jelzi. A honlapunk egyes oldalait megtekintők száma ennél valószínűleg lényegesen magasabb!


Honlapunk látogatottsága (kerekített értékek):

	Év
	Belapozás (felfelé kerekítve)
	A számláló állása az év utolsó hetén
	

	2006
	–
	7350
	

	2007
	5150
	12558
	

	2008
	7700
	20286
	

	2009
	6500
	26895
	

	2010
	8400
	35277
	

	2011
	9700
	45393
	

	2012
	12000
	57162
	

	2013
	14000
	71265
	14.103

	2014
	13200
	84204
	12.942

	2015
	19700
	103874
	17.419

	2016
	27000
	131623
	27.749

	2017
	20000
	151729
	20.106

	2018
	21600
	172329
	21.600



Szeged, 2018-12-21

Zólyomi Norbert

TÉKA


A Tarjánvárosi Élő Közösség Alapítvány (rövid nevén: TÉKA) 2018. évben is az alapító okiratában lefektetett célok érdekében végezte munkáját.


Adományokat gyűjtöttünk a közösségi ház fenntartására, a cserkészcsapat támogatására és egyéb közösségi rendezvények költségeire. A kapott adományok összege 2018-ban 2.178.686 Ft volt. A Szent Gellért Plébániának átutalt támogatásunk 1.220.000 Ft volt. 


Önkénteseink ez évben is rendszeres társadalmi munkával látták el a közösségi ház működtetését. (portaszolgálat, ügyelet, mosás-vasalás, rendezvények szervezése, előkészítése, rendrakás, kert gondozás stb.)


A TÉKA adminisztrációs munkáit önkéntesünk végzi.


Ez évben is megszerveztük a szokásos nyári családi nyaralást. Idén a Zemplénben, Telkibányán nyaraltunk 43 fő részvételével. Közreműködtünk a cserkésztábor megvalósulásában is.


Közösségünk tagjai adójuk 1 %-ának felajánlásával ismerik el az érdekükben végzett munkánkat. Ez évben 274.759 Ft-ot utalt a NAV SZJA 1% visszatérítése címén bankszámlánkra. Hálásan köszönjük minden felajánlónak a támogatásukat!


Alapítványunk konzorciumi partnerként részt vett a Szent Gellért Plébánia EFOP-1.3.7-17-2017-00041 számú pályázatán. Ezen belül két közösségfejlesztő program, a Hagyományos nyári családi nyaralás és a Cserkésztábor megszervezését, lebonyolítását és a pályázati támogatás elszámolását vállaltuk. Ezekre a programokra három évre összesen 5.532.000 Ft támogatást nyertünk el. Ebből 2018-ban 2.766.000 Ft-ot át is utaltak a pályázathoz elkülönített bankszámlánkra.


2018 nyarán mindkét program sikeresen megvalósult összesen 2.175.147 Ft költség ráfordítással.


E két program költség elszámolását és szakmai beszámolóját november 13-án benyújtottuk, elfogadása folyamatban van.

Teremtésvédelmi munkacsoport

A Magyar Katolikus Egyház teremtés hetét lezárandóan október 7-én a 10 órai szentmisében hálát adtunk a TEREMTÉS nagyszerű adományáért, melynek keretében terményszentelést tartottunk.

